11.12.2013 Den Europæiske Unions Tidende L 332/17 AFGØRELSER RÅDETS AFGØRELSE af 2. december 2013 om —fastlæggelse af den  holdning, Europæiske  Union  skal indtage  på Verdenshandelsorganisationens Ministerkonference for så vidt angår en forlængelse af moratoriet for told på elektroniske overførsler og moratoriet for »non-violation complaints« og »situation complaints« (2013/728/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, sammenholdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1) Et moratorium for told på elektroniske overførsler (»e-handelsmoratoriet«), hvoraf det følger, at medlem- merne af Verdenshandelsorganisationen (WTO) skal fort- sætte deres hidtidige praksis med ikke at pålægge elek- troniske overførsler told, blev vedtaget i form af en erklæring på WTO's Ministerkonference i 1998. (2) — Moratoriet foreligger i øjeblikket i form af en afgørelse fra WTO's Ministerkonference, der er blevet fornyet hvert andet år siden 1998. Moratoriet blev sidst forlænget til 2013 på WTO's Ministerkonference i december 2011. (3) — Det har hidtil ikke været muligt at opnå konsensus til at forbyde eller tillade »non-violation complaints« eller »situation complaints« under TRIPS-aftalen. Det hedder i den erklæring, der blev vedtaget på WTO's Ministerkon- ference i Hongkong i 2005: »Vi tager arbejdet i Rådet for Handelsrelaterede Intellektuelle Fjendomsrettigheder i henhold til punkt 11.1 i Doha-afgørelsen om gennem- førelsesrelaterede spørgsmål og punkt 1.h i den afgørelse, som Det Almindelige Råd vedtog den 1. august 2004, til efterretning og pålægger det at fortsætte sin undersøgelse af omfanget og betingelserne for klager af de typer, der er omtalt i stk. 1, litra b) og c), i artikel XXI i GATT 1994 og fremlægge henstillinger til vores næste samling. Det er aftalt, at medlemmerne i mellemtiden ikke vil indlede sådanne klager i henhold til TRIPS-aftalen.« (4) — Proceduren for de på hinanden følgende forlængelser af moratoriet for »non-violation complaints« og »situation complaints« har hidtil været vedtagelse af en afgørelse fra WTO's Ministerkonference efter en henstilling fra Rådet for Handelsrelaterede Intellektuelle Ejendomsrettig- heder. (5) Det er i Unionens interesse at give sin støtte til forlæn- gelsen af e-handelsmoratoriet og moratoriet for »non- violation complaints« og »situation complaints«. (6) — Det er derfor hensigtsmæssigt at fastlægge den holdning, som Unionen skal indtage på WTO-Ministerkonferencen vedrørende forlængelsen af e-handelsmoratoriet og af moratoriet for »non-violation complaints« og »situation complaints« — VEDTAGET DENNE AFGØRELSE: Artikel 1 Unionens holdning på Verdenshandelsorganisationens (WTO's) Ministerkonference skal være at støtte en forlængelse indtil den næste WTO-Ministerkonference af moratorierne for told på elektroniske overførsler (»e-handelsmoratoriet«) og moratoriet for »non-violation complaints« og »situation complaints« som fastsat i de følgende udkast til WTO-afgørelser: — TRIPS non-violation og situation complaints [...] — e-handel [...]. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den 2. december 2013. På Rådets vegne E. GUSTAS Formand